# Escala amb plataforma

Una escala amb plataforma és un estri a mig camí entre una escala de mà i un tamboret, utilitzant-se com a plataforma de suport per assolir objectius que es troben a alçades compreses entre ~ 2m i ~ 3m. El tipus modern més comú es fa amb dues escales separades connectades entre si a l'extrem superior, on hi ha una plataforma amb una superfície prou gran per poder-s'hi mantenir amb els dos peus damunt, amb la resta de graons de la mateixa mida, fet que permet treballar amb comoditat, a diferents alçades; tanmateix, alguns models tenen els esgraons estrets clàssics. Aquesta disposició de disseny plegable, que oberta, permet que s'aguanti sola elimina la necessitat de recolzar-la a la paret, com en el cas d'una escala de mà estàndard. S'utilitzen molt a la cuina, fins al punt que en alguns llocs s'anomenen "escala de cuina".

## Evolució

Des del petit tamboret de fusta, l'escala de plataforma va anar creixent per permetre agafar objectes en llocs més elevats. La necessitat va portar a afegir-hi un parell d'esgraons, primer de fusta i després de metall lleuger. Les de múltiples esglaons estan també equipades amb baranes de seguretat per als models més alts. Generalment són plegables per poder-les emmagatzemar i facilitar-ne el transport.
Per satisfer les necessitats dels professionals de la construcció, han sorgit escales de plataforma per a usos molt específics com escales bastida, escales girafa, etc..

## Ús

Les escales amb plataforma, tenen una àmplia gamma d'usos. Són una eina important, per exemple, per als pintors d'interiors, o empaperadors, que els models "tipus bastida" fins i tot poden caminar per la plataforma i no han de baixar cada vegada que necessiten canviar una mica de zona de treball. S'utilitzen, per exemple, per canviar bombetes i llums fluorescents en habitacions amb sostres alts, per recollir fruita en horticultura i en altres activitats. També són utilitzades pels fotògrafs quan necessiten un punt de visió de conjunt més elevat. Alguns models es poden fer servir com a tamboret per seure.
Són aptes només per a llocs amb una superfície plana i no són utilitzables recolzades sobre superfícies irregulars. S'utilitzen com una escala de mà, però tenen l'avantatge de ser més còmodes al poder mantenir-se dempeus sobre la plataforma. Per a petites alçades són més segures que una escala normal. No obstant això, tenen el desavantatge de ser menys estables que una escala de mà recolzada a la paret i no és aconsellable fer servir una escala de plataforma tan alta com una escala normal, ja que amb un desequilibri podria bolcar.

## Galeria

* Model primitiu
* Models de 2 graons d'alumini
* Plataforma del tipus bastida

## Vegeu també

* Banc de monjo
* Cadira plegable
* Cadira d'esgraons

## Referències

* ↑ The United States Patents Quarterly. Associated Industry Publications, 1982.
* ↑ Pearson Education. Carpentry and joinery: NVQ and technical certificate level 2. Heinemann, 2006, p. 129–. ISBN 978-0-435-44945-2.
* ↑ «The Bachelor Chair is a Step Stool, Seat and Ironing Board All in One», 01-04-2011.
* ↑ Malcolm Thorpe. Brickwork Level 2. Routledge, 14 juny 2012, p. 35–. ISBN 978-1-136-44371-8.
* ↑ John Locke Associates. Hazard Analysis of Step Stools (0620). U.S. Consumer Product Safety Commission, Directorate for Hazard Identification and Analysis-Epidemiology, Division of Program Analysis, 1978.

## Bibliografia

* Blandford, Percy W. Constructing tables and chairs— with 55 projects. illustrated. Tab Books, 1982, p. 132. ISBN 978-0-8306-1424-0.
* Carney, Clive. Furnishing art and practice. Oxford University Press, 1950, p. 97.
* Pearson, Lu Emily Hess. Elizabethans at Home. Stanford University Press, 1985, p. 39. ISBN 978-0-8047-0494-6.
* Strickland, Calton «The Early American Hutch Table». Popular Mechanics. Hearst Magazines, 99, 3-1953, pàg. 165–167. ISSN: 0032-4558.

## Enllaços externs

* “escabeau” - Collins French-English Dictionary